92. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 486 της 7/21 Δεκ. 1983 (ΦΕΚ Α΄ 184) Αποφαινόμενα όργανα εκτέλεσης έργων αρμοδιότητας Αγροτικής Τράπεζας της Ελλάδος (Α.Τ.Ε.). Έχοντας υπόψη: 1.Τις διατάξεις :α) των άρθρ. 1 παρ. 1, 19 παρ. 1 και 20 παρ. 2 του Ν.Δ. 1266/72 «περί εκτελέσεως των Δημοσίων Έργων» σε συνδυασμό με τις διατάξεις της παρ. 1 του άρθρ. 4 του Ν.Δ. 574/82 «Ανακατανομή των αρμοδιοτήτων των Υπουργείων», β)των άρθρ. 1 παρ. 1 και 32 παρ. 1 της από 27.6.1929 σύμβασης μεταξύ του Ελληνικού Δημοσίου και Εθνικής Τράπεζας της Ελλάδας «περί συστάσεως και λειτουργίας της Αγροτικής Τράπεζας» που κυρώθηκε με τον Νόμ. 4332/1929 «περί κυρώσεως κ.λπ.», γ)του Π.Δ. 194/1983 «προσωρινή αναπλήρωση του Υπουργού Γεωργίας» (Φ.Ε.Κ. 75/τ.Α/83). 2.Την αριθ. 1094/19.9.83 γνωμοδότηση του Συμβουλίου Δημοσίων ΄Εργων. 3.Την αριθ. 749/1983 γνωμοδότηση του Συμβουλίου της Επικρατείας, μετά από πρόταση του Υπουργού Δημοσίων Έργων και του Υφυπουργού Γεωργίας, αποφασίζουμε: Άρθρ.1.-Αποφαινόμενα όργανα κατά τις διατάξεις του Ν.Δ. 1266/1972 και των εκτελεστικών αυτού Δ/των, για έργα αρμοδιότητας της Αγροτικής Τράπεζας της Ελλάδας (ΑΤΕ) ορίζονται το Διοικητικό Συμβούλιο ή ο Διοικητής της, σύμφωνα μετά κατά περίπτωση προβλεπόμενα από τις καταστατικές και οργανικές αυτής διατάξεις και το παρόν δ/γμα.  (Αντί για τη σελ. 212,39(β) Σελ. 212,39(γ) Τεύχος ΙΒ-11-3 - ΙΒ-12-1 Σελ.21 Αγροτική Τράπεζα 12.Θ.ζ.91-92 Άρθρ.2.-Τα λοιπά αποφαινόμενα όργανα, σύμφωνα με τους ορισμούς του άρθρ. 1 του Ν.Δ. 1266/72 καθορίζονται για τα έργα αρμοδιότητας ΑΤΕ, ως εξής: α)Διευθύνουσα τα έργα υπηρεσία είναι τα κατά περίπτωση αρμόδια Τμήματα Κατασκευών της Δ/νσης Τεχνικών Έργων της ΑΤΕ. β)Προϊσταμένη Αρχή της διευθύνουσας τα έργα υπηρεσίας (εποπτεύουσα υπηρεσία)  είναι η Διεύθυνση Τεχνικών Έργων. γ)Επιβλέποντες τα έργα είναι οι έχοντες τα απαιτούμενα από το Νόμο προσόντα αρμόδιοι τεχνικοί υπάλληλοι της ΑΤΕ. δ)Τεχνικό Συμβούλιο Έργων αρμοδιότητας ΑΤΕ το οποίο συγκροτούμενο με απόφαση του Διοικητή αποτελείται από: αα)Τον αρχαιότερο Υποδιευθυντή της Δ/νσης Τεχνικών Έργων, ως Πρόεδρο. ββ)Τον Προϊστάμενο του Τμήματος Μελετών Κτιριακών Έργων. γγ)Τον Προϊστάμενο του Τμήματος Κατασκευής, Ελέγχου και Παραλαβής Οικοδομικών Έργων. δδ)Τον Προϊστάμενο του Τμήματος Μελετών και Εκτελέσεως Μηχανολογικών Εγκαταστάσεων. εε)Ένα εκπρόσωπο του Τεχνικού Επιμελητηρίου Ελλάδας που μαζί με τον αναπληρωτή του ορίζεται από τη Διοίκησή του. Τον Πρόεδρο και τα μέλη του Συμβουλίου αναπληρώνουν οι νόμιμοι αναπληρωτές τους. Στο Τεχνικό Συμβούλιο Έργων μπορεί να μετέχουν, χωρίς ψήφο, πρόσωπα με εγνωσμένη επιστημονική πείρα και κατάρτιση, καθώς και εμπειρογνώμονες, μετά από πρόσκληση του Προέδρου του Συμβουλίου. Τα θέματα εισηγούνται στο Συμβούλιο οι προϊστάμενοι των αρμοδίων κατά περίπτωση Τμημάτων ή οι αναπληρωτές τους, χωρίς ψήφο εφόσον δεν είναι και μέλη του Συμβουλίου. Γραμματέας του Συμβουλίου ορίζεται με τον αναπληρωτή του υπάλληλος της Διεύθυνσης Τεχνικών Έργων. Άρθρ.3.-Στις αιτήσεις θεραπείας και την έγκριση παρεκκλίσεων, γνωμοδοτεί Συμβούλιο Έργων ΑΤΕ το οποίο συγκροτούμενο με απόφαση του Διοικητή αποτελείται από: α)Διευθυντή Δικαστικού ΑΤΕ, ως Πρόεδρο. β)Προϊστάμενο της Δ/νσης Τεχνικών Έργων ΑΤΕ. γ)Τεχνικό υπάλληλο του Υπουργείου Γεωργίας με 2ο βαθμό που μαζί με τον αναπληρωτή του προτείνεται από τον Υπουργό Γεωργίας. Σελ. 212,40(γ) Τεύχος ΙΒ-11-3 - ΙΒ-12-1 Σελ.22 δ)Τεχνικό υπάλληλο του Υπουργείου Δημ. Έργων με 2ο βαθμό που μαζί με τον αναπληρωτή του προτείνεται από τον Υπουργό Δημ. Έργων. ε)Ένα εκπρόσωπο του Τεχνικού Επιμελητηρίου Ελλάδας που μαζί με τον αναπληρωτή του προτείνεται από τη Διοίκησή του. Εισηγητής του Συμβουλίου ορίζεται ένας από τους υποδιευθυντές της Δ/νσης Έργων, που αναπληρώνεται από τους προϊσταμένους των αρμόδιων κατά περίπτωση τμημάτων. Γραμματέας του Συμβουλίου ορίζεται με τον αναπληρωτή του υπάλληλος της Διεύθυνσης Τεχνικών Έργων. Άρθρ.4.-Σε αιτήσεις θεραπείας, κατά τις διατάξεις του άρθρ. 16 του Ν.Δ. 1266/72 από διαφορές που ανακύπτουν, κατά την εκτέλεση των έργων, όπως και για εγκρίσεις παρεκκλίσεων, κατά την παρ. 2 του άρθρ. 11 του Ν.Δ. 2386/53, αποφαίνεται ο Διοικητής της ΑΤΕ μετά από προηγούμενη γνώμη του Συμβουλίου ΄Εργων της ΑΤΕ. Οι αιτήσεις αυτές επιδίδονται απ’ ευθείας στο Διοικητή της ΑΤΕ και δεν απαιτείται η κοινοποίησή τους στον Υπουργό Δημοσίων Έργων ή στον Υπουργό Γεωργίας. 